NaiveNeuron/SloPal huggingface dataset:
Nicholsonová, Lucia, poslankyňa NR SR (2012-06-22):
Ďakujem pekne za slovo. Vážená pani predsedajúca, dámy, páni, dovoľte mi, aby som z poverenia Výboru Národnej rady Slovenskej republiky pre ľudské práva a národnostné menšiny uviedla správu o prerokovaní správy o činnosti verejného ochrancu práv (tlač 21) v gestorskom výbore. Predseda Národnej rady Slovenskej republiky svojím rozhodnutím z 19. apríla 2012 č. 26 pridelil správu o činnosti verejného ochrancu práv na prerokovanie Výboru Národnej rady Slovenskej republiky pre ľudské práva a národnostné menšiny s tým, že gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Gestorský výbor v súlade s citovaným rozhodnutím predsedu Národnej rady Slovenskej republiky rokoval o správe o činnosti verejného ochrancu práv na svojej 3. schôdzi dňa 12. júna 2012 a prijal k nej uznesenie č. 9, ktorým odporúča Národnej rade Slovenskej republiky zobrať na vedomie správu o činnosti verejného ochrancu práv. Návrh uznesenia Národnej rady Slovenskej republiky máte k dispozícii ako súčasť tlače 21a. Vážená pani predsedajúca, ja som skončila, otvorte, prosím, rozpravu.
P. Hrušovský, podpredseda NR SR: (2002-06-19):
(Hlasovanie.) Prítomných je 112 poslancov, za 102, zdržalo sa 9, nehlasoval 1. Návrh sme schválili. Prosím ďalší návrh. A. Juriš, poslanec: Teraz aby sme hlasovali o bode 13. Gestorský výbor ho odporúča neschváliť.
P. Paška, predseda NR SR: (2006-09-05):
A dávam teraz slovo poverenému členovi výboru pre sociálne veci a bývanie poslancovi Róbertovi Madejovi, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore.
Petrák, Ľubomír, poslanec NR SR (2012-04-04):
Sľubujem. (Potlesk.)
Sloboda, Vladimír, poslanec NR SR (2017-05-17):
Teraz neviem, do ktorého (rečník má na mysli mikrofón)? A takto, správne. Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o územnom plánovaní a stavebnom poriadku (tlač 520). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre sociálne veci. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní. Pani predsedajúca, otvorte, prosím, všeobecnú rozpravu.
Horváth, Zoltán, poslanec NR SR (2010-12-14):
Teraz dajte hlasovať o bodoch 3 a 4 so stanoviskom gestorského výboru schváliť ich.
Košútová, Magda, poslankyňa NR SR (2014-10-14):
Ďakujem pekne za slovo, pani podpredsedníčka. Vážené panie poslankyne, páni poslanci, vážení prítomní, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k vládnemu návrhu zákona, tlač 1210. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú podľa § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Pani podpredsedníčka, skončila som, otvorte, prosím, rozpravu.
Paška, Pavol, predseda NR SR (2012-07-02):
Ďakujem pán poslanec, Faktické poznámky. Pán poslanec Matovič, Martvoň, Novotný, končím možnosť sa prihlásiť. Prerušujem rokovanie o tomto bode programu. Budeme, dámy a páni, hlasovať o prerokovaných bodoch programu. Poprosím vás, aby ste zaujali svoje miesta v rokovacej sále. Poprosím teraz pána poslanca Róberta Madeja, aby uvádzal v prvom čítaní hlasovanie o návrhu pánov poslancov Igora Matoviča a Jozefa Viskupiča a Miroslava Kadúca na vydanie ústavného zákona, ktorým sa mení ústava, je to tlač 78. (Hlasovanie o návrhu poslancov Národnej rady Slovenskej republiky Igora MATOVIČA, Jozefa VISKUPIČA a Miroslava KADÚCA na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 78.)
Bublavý, Dušan, poslanec NR SR (2019-10-15):
Ďakujem pekne za slovo. Vážený pán predsedajúci, v rozprave vystúpil pán poslanec Dostál. Pán predsedajúci, dajte, prosím, hlasovať o bode 1 zo spoločnej správy s odporúčaním gestorského výboru schváliť.
Pellegrini, Peter, predseda NR SR (2015-11-24):
Ďakujem pekne. Môžem vás uistiť, že sa snažím naozaj maximálne spravodlivo uplatňovať pravidlá. A po tom, čo som mal možnosť vzhliadnuť ako pozorovateľ vystúpenie pána poslanca Hlinu, ktorému bolo umožnené rozprávať dve na tri, tak som pre to, aby to bolo fifty-fifty, nezasiahol ani pri zhodnotení rozpravy zo strany pána ministra Kaliňáka. Takže v tomto sme si teraz kvit a môžeme začať uplatňovať opäť pravidlá. Ďakujem pekne. Vyhlasujem obedňajšiu prestávku, budeme pokračovať v rokovaní o 14.00 hodine. Chcem ešte pripomenúť cteným kolegyniam a kolegom, že v prípade prerokovania bodu, ktorým je návrh na skrátené legislatívne konanie, budeme hlasovať hneď po prerokovaní bodu, ktorým je návrh na skrátené legislatívne konanie, ktorý príde na rad ešte po prerokovaní ďalších troch bodov dnešného programu schôdze. Ďakujem pekne. (Prerušenie rokovania o 12.05 hodine.) (Pokračovanie rokovania o 14.00 hodine.)
Remišová, Veronika, poslankyňa NR SR (2017-10-18):
Ďakujem. Ja vítam snahu upratať, čo sa týka poskytovania právnych služieb, i keď mi je ľúto, že k tomu pristupujeme teraz, keď tu máme túto kauzu. A tak to je to vždy, že ten neporiadok napríklad v eurofondoch upraceme až vtedy, keď tu máme obrovský škandál. Hoci tie eurofondy čerpáme už desať rokov. Ale ešte by som chcela upozorniť aj na obrovské rozdiely medzi, napríklad medzi hodinovými sadzbami právnických kancelárií, ktoré robia pre štát. Hovorím, že od, máme tu sadzby hodinové od 60 eur cez 222 ÚRSO až po 546. Čiže tie rozdiely medzi hodinovými tarifami sú veľmi veľké a to sú všetko právnické kancelárie, ktoré robia pre štát. Takisto keď sme si dávali robiť, sme porovnávali, koľko minú štátne inštitúcie za právne služby, tak len za pol roka, napríklad minulý rok za šesť mesiacov, minuli takmer 5 mil. eur za externé právne služby. Čiže na tie právne služby štát vydáva obrovské peniaze. My sme do zákona dali výnimku z verejného obstarávania, to znamená, že právne služby nepodliehajú verejnému obstarávaniu, môžete si v zásade vybrať kohokoľvek, koho chcete, ale zároveň tuná mala byť aj nejaká regulácia. Keď uvoľníme verejné obstarávanie, nie sú žiadne pravidlá, vyberte si, koho chcete, na druhej strane musíme zadefinovať aj nejaké stropy a základné princípy, ktoré sme však nezadefinovali. Tak ako je to pri iných službách, napríklad pri tlmočníckych službách, kde to zadefinované máme. Takže neviem teda, akým smerom sa bude uberať, či to bude nejaká vyhláška, alebo nejaké interné pravidlá, ale ja si myslím, že ak sme uvoľnili pravidlá... (Prerušenie vystúpenia časomerom.)
M. Smolková, poslankyňa: (2006-10-20):
Podľa platných hlasovacích lístkov overovatelia zistili, že za kandidáta - za pani Annamáriu Katarínu Baaderovú hlasovalo za 0 poslancov, proti 104 poslancov, zdržalo sa hlasovania 23 poslancov, - za pána Juraja Babjaka hlasovalo za 42 poslancov, proti 67, zdržalo sa hlasovania 18, - za pána Eduarda Bárányho hlasovalo za 66 poslancov, proti 45, zdržalo sa hlasovania 16 poslancov, - za pána Alexandra Bröstla hlasovalo 29 poslancov, proti 71, zdržalo sa 17 poslancov, - za pána Jána Cupera hlasovali za 4 poslanci, proti 98 poslancov, zdržalo sa hlasovania 25 poslancov, - za pani Miloslavu Čutkovú hlasovalo za 84 poslancov, proti 33 poslancov, zdržalo sa hlasovania 10 poslancov, - za pani Gabrielu Dobrovičovú hlasovalo za 28 poslancov, proti 81 poslancov, zdržalo sa hlasovania 18 poslancov, - za pána Jána Drgonca hlasovalo 44 poslancov, proti 65 poslancov, zdržalo sa hlasovania 18 poslancov, - za pána Vladislava Dzúrika hlasovalo za 8 poslancov, proti 93 poslancov, zdržalo sa hlasovania 26 poslancov, - za pána Milana Galandu hlasovalo za 27 poslancov, proti 80 poslancov, zdržalo sa 20 poslancov, - za pána Štefana Harabina hlasovalo za 82 poslancov, proti 37 poslancov, zdržalo sa hlasovania 8 poslancov, - za pána Jána Ikrényiho hlasovalo za 10 poslancov, proti 96 poslancov, zdržalo sa hlasovania 21 poslancov, - za pána Jozefa Kraveca hlasovali za 2 poslanci, proti 102 poslancov, zdržalo sa hlasovania 23 poslancov, - za pána Petra Kresáka hlasovalo za 48 poslancov, proti 65, zdržalo sa hlasovania 14 poslancov, - za pána Martina Lauka hlasovalo za 37 poslancov, proti 71 poslancov, zdržalo sa hlasovania 19 poslancov, - za pána Milana Ľalíka hlasovalo za 70 poslancov, proti 43, zdržalo sa 14 poslancov, - za pána Jozefa Madliaka hlasovalo za 9 poslancov, proti 95, zdržalo sa hlasovania 23 poslancov, - za pána Františka Poredoša hlasovali za 3 poslanci, proti 101 poslancov, zdržalo sa hlasovania 23 poslancov, - za pána Tibor Šafárika hlasovalo za 58, proti 49, zdržalo sa hlasovania 10 poslancov, - za pani Želmíru Šebovú hlasovalo za 75 poslancov, proti 39, zdržalo sa 13 poslancov, - za pani Máriu Trubanovú hlasovalo za 71 poslancov, proti 42, zdržalo sa 14, - za pána Jozefa Vanca hlasovali za 2 poslanci, proti 100 poslancov, zdržalo sa 25 poslancov a - za Petra Vargu hlasovalo za 0 poslancov, proti 101 poslancov, zdržalo sa hlasovania 26 poslancov. Na schválenie návrhu na voľbu kandidáta na sudcu Ústavného súdu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní o návrhu na voľbu kandidátov na sudcov Ústavného súdu Slovenskej republiky boli zvolení kandidáti Miroslava Čutková, Štefan Harabin, Milan Ľalík, Želmíra Šebová a Mária Trubanová.
Danko, Andrej, podpredseda NR SR (2024-04-23):
Ďakujem. Keďže vystúpili všetci písomne prihlásení, pýtam sa, či sa chce niekto prihlásiť do rozpravy ústne. Pán Pročko. Dobre, uzatváram možnosť prihlásenia. Pán poslanec Dostál.
Jarjabek, Dušan, poslanec NR SR (2010-10-21):
Ďakujem za slovo, pán predsedajúci. Pán kolega, ste úplne zbytočne verbálne hysterický, ale úplne zbytočne preto, lebo nikto tu neútočí na vás. Nemusíte sa chváliť, že učíte na škole, mnohí učíme a nikto o tom nevie, a ja som si skutočne teraz ako s veľkou dôverou vo vás, vypočul váš životopis, ale o to nejde. O tom, čo vy hovoríte, aby som teda zdôvodnil to, čo som povedal predtým, aby som reagoval na vás, o tom, čo vy hovoríte o vašej novele, o tom som si prečítal zhruba pred mesiacom a pol, možno pred dvomi mesiacmi v printoch, konkrétne v denníku Sme. Presne o tom, čo vy hovoríte. Preto možno ten nepresný výraz, mediálny populizmus, to nemá byť urážka, to je konštatovanie a bez toho, aby ste vy mali urážať, by ste mi to teda mohli nejakým spôsobom vysvetliť, že prečo ten mediálny populizmus nie. A nemôžem si pomôcť, mňa aj naďalej zaujíma ako je chránené autorstvo v tomto prípade, a o tom ste mi povedali veľmi málo. Ďakujem za pozornosť.
P. Hrušovský, predseda NR SR: (2004-05-27):
(Hlasovanie.) 115 prítomných, 113 za, 2 sa zdržali. Návrh uznesenia sme schválili. Teraz prosím pána poslanca Farkasa, predsedu výboru, aby uviedol návrh uznesenia k prerokúvanej správe o výsledkoch kontrolnej činnosti Najvyššieho kontrolného úradu Slovenskej republiky za rok 2003 .
Valocký, Jozef, poslanec NR SR (2014-05-28):
Prosím, pán predseda, dajte hlasovať o návrhu zákona ako celku s prijatými pozmeňujúcimi návrhmi. Gestorský výbor odporúča schváliť.
B. Bugár, podpredseda NR SR: (2005-02-04):
(Hlasovanie.) Prítomných 137 poslancov, za 91, proti 7, zdržalo sa 39 poslancov. Sme v treťom čítaní. Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie je to trak. Vyhlasujem rozpravu v tomto čítaní za skončenú. Nech sa páči, záverečné hlasovanie, pán poslanec. J. Miklušičák, poslanec: Pán predsedajúci, prosím, dajte hlasovať o tom, že Národná rada Slovenskej republiky sa uznáša, že zákon o politických stranách a politických hnutiach schvaľuje.
Laurenčík, Milan, podpredseda NR SR (2021-10-06):
Prosím, prezentujme sa a hlasujme. (Hlasovanie.) Prítomných 113, za 7, proti 67, zdržalo sa 37, nehlasovali 2. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz prosím spoločného spravodajcu z výboru pre pôdohospodárstvo a životné prostredie pána poslanca Šudíka, aby uvádzal hlasovanie o bode 74 programu. Je to druhé čítanie o návrhu poslancov Šíbla, Kollára, Pivkovej a Zemanovej na vydanie zákona, ktorým sa mení a dopĺňa zákon č. 17/1992 Zb. o životnom prostredí, tlač 592. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Anny Zemanovej na vydanie zákona, ktorým sa mení a dopĺňa zákon č. 17/1992 Zb. o životnom prostredí v znení neskorších predpisov a ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov , tlač 592.)
Vaľová, Jana, poslankyňa NR SR (2014-10-30):
Ďakujem veľmi pekne. Ja ešte raz pripomeniem, vážený pán Brocka, vy ste boli vo vláde aj s pánom Kaníkom, aj s pánom Beblavým a títo, keď boli ministri a štátni tajomníci, podporili financovanie práce 50 exekútorským úradom pre 72 mladých nezamestnaných a za pána Mihála ste boli tiež vo vláde aj za pani Nicholsonovej a tam ste financovali 46 exekútorov a 52 mladých. Ja sa vás pýtam, pán Brocka, prečo ste vtedy sa nepostavili a ste neodvolávali svojich ministrov, prečo ste to neurobili? Potom poviete, viete, naozaj, ako ste povedali, že aj mafiánom môžeme dať peniaze, no mafián nie je v registri, že je to vykonávanie zamestnanie, tak keby to dal pán Richter naozaj mafiánom, tak sa máme o čom baviť, ale jednoducho dodržal legislatívu Európskej únie, že ak ste zamestnávateľ a podáte žiadosť, tak nemôžete nikoho diskriminovať. Pýtam sa, prečo ste sa vtedy nepostavili, keď ste boli vo vláde a ste tu takúto plamennú reč nepredniesli? Teraz za štyri miesta idete odvolať ministra a vy ste ich dokopy poskytli za svojich ministrov 72, 50 a 46 je 96, tak ja tomu nerozumiem. A vianočné dôchodky, takisto ste tu kričali, aký je to nezmysel, a nakoniec ste ich sami postupne zvyšovali. A že chcete odvolávať Roberta Fica, no čo vám na to povedať, je pred voľbami, ja by som pána Jarjabka upravila, že nie do konca roka, ale pred voľbami. Pán Brocka, ste mi vykrikovali, nech už nekandidujem, ja som ani do vyššieho územného celku nekandidovala a zasa ľudia len zvolili štyroch zo SMER-u a jedného ešte bývalého, Hoptu, ani jeden z KDH. Pán Brocka, robíte tieto teátre kvôli tomu, že si myslíte, že vám ľudia v komunálnych voľbách dajú hlasy, lebo naozaj nemáte tých primátorov a starostov, a robíte takéto cirkusy a sami neviete, že vy ste jednoducho tým exekútorom dali ešte viac peňazí... (Prerušenie vystúpenia časomerom.)
Kuciaňová, Magdaléna, poslankyňa NR SR (2017-02-01):
Pán predseda, hlasovali sme o pripomienkach pána prezidenta. Sme v treťom čítaní. Prosím, otvorte rozpravu.
Kučera, Karol, poslanec NR SR (2023-06-27):
Ďakujem. Rišo, myslím si, že, takto, aby som sa opýtal, že my vieme, že ak by napríklad sexuálna výchova alebo telesná výchova boli vlastne súčasťou toho vládneho návrhu zákona, tak zrejme by to asi vyvolalo dosť veľký problém a tá vládna novela by asi neprešla, hej, čiže preto ja vítam, samozrejme, túto aktivitu poslaneckú v tomto prípade, má to väčšiu šancu, samozrejme, sa to tam dostať a vlastne v takejto miere aj viac-menej bojovať proti tej ideológii, tej extrémne liberálnej, by som povedal, ale všimnime si, že kto okrem vlastne Gröhlinga vlastne pretáča tú sexuálnu výchovu v takej vehementnej miere alebo kto teda bojuje proti tomu súhlasu. Hej? Rodiča o výučbe, o sexuálnej výchove alebo aj proti, proti, kto bojuje proti tej telesnej. Čiže ten problém je skôr aj ten, že áno, tvorí sa ten nový štátny vzdelávací program a my ako poslanci sme si dovolili v nejakej miere doňho zasiahnuť, tak toto je teda, áno, „neprekonateľný“ problém pre ministerstvo, ale práve tieto by som povedal dôležité veci, ako je telesná, dajme tomu aj sexuálna, ale aj náboženstvo patria práve do toho zákona, ak vidíme, že na ministerstve sú ľudia, ktorí proste na to pozerajú úplne inak a nie by som povedal tými potrebami tých detí. Ďakujem.
Vitteková, Anna, poslankyňa NR SR (2015-12-09):
Hlasujeme o bode 10 spoločnej správy. Gestorský výbor odporúča schváliť.
Vitteková, Anna, poslankyňa NR SR (2014-11-08):
Ďakujem. Pán predseda parlamentu, pán predseda vlády, kolegyne a kolegovia, predseda Národnej rady pridelil návrh skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi (tlač 1303) na prerokovanie všetkým výborom Národnej rady okrem výboru mandátového a imunitného, výboru pre nezlučiteľnosť funkcií, výboru pre európske záležitosti, osobitných kontrolných výborov na kontrolu činnosti NBÚ, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí Národného bezpečnostného úradu do určeného termínu konania schôdze Národnej rady. Určil zároveň, aby ústavnoprávny výbor ako gestorský výbor pripravil na schôdzu Národnej rady správu o výsledku prerokovania uvedeného návrhu vo výboroch Národnej rady. Predložený návrh skupiny poslancov prerokovali 8. novembra 2014 ústavnoprávny výbor, výbor pre verejnú správu a regionálny rozvoj, výbor pre kultúru a médiá, výbor pre vzdelávanie, vedu, mládež a šport, výbor pre zdravotníctvo, zahraničný výbor, výbor pre financie a rozpočet, výbor pre pôdohospodárstvo a životné prostredie, výbor pre obranu a bezpečnosť, výbor pre ľudské práva a národnostné menšiny. Uvedené výbory k návrhu skupiny poslancov Národnej rady neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov. Výbor pre sociálne veci a výbor pre hospodárske záležitosti o návrhu nerokovali, nakoľko neboli uznášaniaschopné. Ako gestorský rokoval ústavnoprávny výbor 8. novembra 2014. Uznesením schválil správu o výsledku prerokovania návrhu skupiny poslancov Národnej rady na vyslovenie nedôvery predsedovi vlády Slovenskej republiky Robertovi Ficovi vo výboroch Národnej rady. Je to tlač 1303a. Ústavnoprávny výbor ma zároveň poveril, aby som podala správu o výsledku prerokovania uvedeného návrhu vo výboroch na schôdzi Národnej rady. Ďakujem.
B. Bugár, podpredseda NR SR: (2005-11-08):
(Hlasovanie.) Prítomných 138, za 136, zdržal sa 1, nehlasoval 1. Tieto body sme schválili. Nech sa páči.
Glváč, Martin, podpredseda NR SR (2018-10-17):
Ďakujem. S faktickou poznámkou nikto. Končím možnosť prihlásiť sa. Ďalší v rozprave, pán poslanec Beblavý. Nie je tu. Tým pádom definitívne stratil poradie. Pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa. Vyhlasujem rozpravu za skončenú. Pán minister, pán navrhovateľ, chcete zaujať stanovisko? Nech sa páči.
I. Radičová, poslankyňa: (2007-05-11):
A posledná poznámka. Vyššie územné celky rovnako ako samosprávy na výkon istých kompetencií dostali decentralizované aj finančné prostriedky, preto je úplne namieste regulovať a legislatívne upravovať spôsob využívania týchto finančných prostriedkov. Ďakujem.
Hrnčiar, Andrej, podpredseda NR SR (2018-10-18):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi.
Danko, Andrej, podpredseda NR SR (2023-12-13):
Ďakujem. Pán poslanec Sabo, v sále nejedzte. A dúfam, to neni Horalka. Dobre. Pán poslanec Šmilňák.
Gál, Gábor, minister spravodlivosti SR (2018-12-06):
... ktorých sa zúčastnili aj subjekty, ako je Americká obchodná komora pri Slovenskej republike, Tipos, Slovenská konsolidačná, SPP, JAVYS, Transpetrol, MH Manažment, proste všetky firmy, ktorých sa mala dotýkať táto novela. Toto všetko bolo zapracované, čo vzišlo z týchto pracovných skupín do toho návrhu, a stalo sa to, čoho svedkami sme dosť zriedkakedy, keď materiál ešte pred tým, ako je procesne spustený do medzirezortného pripomienkového konania, je tak hlboko prediskutovaný všetkými zainteresovanými, napriek tomu došlo v pripomienkovom konaní 342 zásadných pripomienok a 473 obyčajných pripomienok, 815 pripomienok. My sme teraz v takom stave, že skoro po roku máme doriešené tie jednoduché pripomienky, tie zásadné, bohužiaľ, nedalo sa odstrániť na úrovni generálnych riaditeľov. Snažili sme sa vyjsť každému v ústrety kompromisne, ale sme v takom stave, že musíme tie rozpory riešiť už na úrovni ministra, pritom na celú agendu ja viem vyčleniť maximálne troch mojich kolegov z ministerstva, ktorí popritom ešte majú ale aj ďalšie úlohy. Čiže nemáme vyriešených skoro 300 – 400, neviem presne, pripomienok. Toto už sa teraz musí riešiť na úrovni ministra. Čiže len keď každý týždeň dám jedno stretnutie, to proste k tomu nedospejeme, aby ste to riešili do nejakého víťazného konca. Čiže stojíme pred otázkou a túto otázku viem položiť aj vám, čo s tým? Proste to medzirezortné pripomienkové konanie, ale od subjektov, ktoré boli pri príprave tohto materiálu, bolo zahltené takým veľkým množstvom zásadných pripomienok, že nehovorím, že nasilu, ale proste je to fakt na hrane toho, čo ministerstvo, ministerstvo spravodlivosti nie je veľké, čo ministerstvo spravodlivosti vie zvládnuť. A najhoršie na celom je, že máme tu skupinu na jednej strane, ktorej ide o to, aby sme čo najviac vecí sprístupnili, otvorili, dali na web, na druhej strane máme tu skupinu fyzických a právnických osôb, ktoré majú opačný názor, že, dobre, niektoré veci, ktoré sú tam nóvum, k tomu vyjadrili, že okej, v poriadku, otvorme to, zverejňujme aj tieto informácie, ale napríklad majú problém so šikanóznym uplatnením práva na informácie a že aby sme toto riešili. Tie návrhy sú odtiaľ – potiaľ. Takže venujeme tomuto materiálu zásadnú pozornosť, ale hovorím, že toto nás tak zahltilo, tie medzirezortné pripomienkové konania, tie informácie k tomu, že proste nie je to možné hneď uzavrieť.
Marosz, Ján, poslanec NR SR (2017-04-05):
Ja by som vám len dal do pozornosti možno stránku Mečiarove amnestie.sk, kde vidno, že koľkokrát tieto návrhy boli: rok 2002, 2005, 2006, 2008, 2011, 2014, 2016. Takže z toho si súdny človek urobí obraz aj o tom, že odkedy je strana SMER – SD na svete, že koľkokrát úprimne a naozaj sa snažila o zrušenie týchto Mečiarových amnestií. Viac k tomu nemám čo dodať. Ďakujem.
Hlina, Alojz, poslanec NR SR (2013-10-23):
A prosím vás pekne...
Taraba, Tomáš, poslanec NR SR (2023-02-10):
Ja by som sa len rád vyjadril. Máme tu teda zákon, ktorý by mal odmeňovať ľudí, že budú chodiť k voľbám, čo považujem za úplne niečo tak subštandardné, že už za tým je len rozdávať hrnce ľuďom. Každý má právo ísť voliť. Kto to právo chce využiť, ho využije, kto nechce, ho nevyužije. Nevyužiť právo voliť je rovnaké, úplné právo, ako že idem voliť. Je absolútne nenáležité. Proste skôr treba, aby ľudia si uvedomili, že pri každých voľbách o niečo ide. A práve preto nemám napríklad problém, ak sa má znižovať teda miera preferenčných krúžkov z troch na jedno percento. Potom nech sa to odstráni úplne, nech každý jeden je v parlamente podľa počtu krúžkov, aký má. Nech tie čísla sú absolútne, nech ľudia podľa toho, komu koľko dali, tak sa tam dostanú. Všetky tieto limity na krúžky majú len jeden jediný účel, a to je to, aby sa predsedom politických strán nerozbila kandidátka, aby tých lojálnych, ale častokrát buď hlúpych alebo neaktívnych, ale jediné je kritérium, teda extrémne lojálnych ľudí si vedeli dostať do parlamentu a nie tých, ktorých chcú ľudia. Takže znižovať z 3 % na 1 %, okej, ja s týmto žiaden problém nemám. To je v poriadku. Potom ale treba to odstrániť úplne a nech sú naozaj v parlamente ľudia, ktorých ľudia chcú, a nie ktorých si, ktorých si nominujú iba predstavitelia politických strán. A potom to vidíme aj na tomto parlamente, že 95 % ľudí tu ešte ústa neotvorilo.
Brisudová, Martina, poslankyňa NR SR (2022-05-10):
Pán predsedajúci, dajte, prosím, hlasovať spoločne o bodoch 1 až 5 zo spoločnej správy s odporúčaním gestorského výboru schváliť.
Kočiš, Eduard, poslanec NR SR (2021-05-13):
Vďaka za slovo, pán predsedajúci. Pán kolega Baránik, chcem sa spýtať jednu vec, pretože mi to nie je veľmi jasné. Čo má spoločné kolúzna väzba s trestným konaním? Kolúzna väzba a trestné konanie nemajú spoločné nič. V trestnom konaní existujú viaceré kroky. Predprípravné konanie, samotné konanie a potom už nejaký súdny proces. Kolúzna väzba je ohľadne toho, aby dotyčná osoba, voči ktorej je nejaké podozrenie, aby nepôsobila nejakým spôsobom rušivo či už na súdy, či už na nejakého vyšetrovateľa, alebo, nedajbože, na svedkov. To znamená, že vo vašom prípade, vo vašom príspevku ste tuná povedal veci, že týka sa v terajšej dobe kolúzna väzba iba deviatich ľudí. To je absolútne jedno, či ich tam je deväť, či sú tam dvaja. Pán Baránik, aj keby ste bol vy v kolúzne väzbe, tak budem hlasovať za tento zákon. Pretože tu ide o človeka. Tu nejde absolútne o to, ako sa na to budú pozerať politicky médiá, ako sa na to budú pozerať politicky občania, to je srdečne jedno. Mňa nezaujíma, že je v kolúznej väzbe Jankovská alebo je tam Pčolinský, alebo je tam Kováčik. Jednoducho sú to ľudské osoby, ktorých postihol rovnaký osud, sú v kolúznej väzbe. Kolúzna väzba nemá byť o tom, že má tam byť držaná osoba, voči ktorej je začaté nejaké konanie, a bezdôvodne je tam držaná na základe toho, že súdy alebo prokuratúra, alebo vyšetrovateľ nekonajú rýchlo. To, že môžme držať človeka v kolúznej väzbe 24 až 60 mesiacov, to neoprávňuje k nejakému spomalenému konaniu. Práve naopak. Každý jeden vyšetrovateľ, každý jeden prokurátor by mal konať čo najrýchlejšie, čo najprecíznejšie, aby došlo k čo najmenšej ujme daného človeka. A je mi absolútne jedno, kto tam sedí alebo z čoho je obvinený. Pokiaľ je len obvinený a nie je odsúdený, stále na takého človeka musíme pozerať ako na nevinného.
Glváč, Martin, podpredseda NR SR (2017-03-30):
Páni poslanci, poprosím kľud, pán poslanec Hrnko, Bugár, poprosím kľud.
M. Sabolová, poslankyňa: (2008-07-03):
A preto vás chcem požiadať, aby aspoň tí, ktorí sa nachádzajú v Národnej rade... (Vystúpenie prerušené.)
Glváč, Martin, podpredseda NR SR (2017-05-17):
Pán poslanec Pčolinský.
P. Minárik, poslanec: (2009-02-05):
Na kolegu Jasaňa. Ja som to vo svojom vystúpení zdôraznil. Nemal som dôvod do tejto úpravy ísť za svojich sedem rokov pôsobenia, pretože až do vlaňajška som bol v strane, ktorá takýto konflikt nemala. Pretože mala od roku 1991 uznesenie príslušného orgánu, kde sa takáto koincidencia zakazovala. A nikdy KDH nemalo tu primátora alebo starostu, ktorý by bol zároveň poslancom. To je prvá vec. K lekárom a podnikateľom, právnikom a tak ďalej...
Bugár, Béla, podpredseda NR SR (2017-04-05):
Ďakujem. Prerušujem rokovanie o tomto bode programu a teraz pristúpime k prvému čítaniu o návrhu poslancov Mariana Kotlebu, Jána Mrvu, Jána Kecskésa a Petra Krupu na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva, tzv. banský zákon, v znení neskorších predpisov (tlač 452). Dávam teraz slovo za predkladateľov pánovi poslancovi Kecskésovi, nech sa páči. [Rokovanie o návrhu poslancov Národnej rady Slovenskej republiky Mariana Kotlebu, Jána Moru, Jána Kecskésa a Petra Krupu na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov , tlač 452.]
Čellár, Miroslav, poslanec NR SR (2024-06-12):
Ďakujem pekne. Členom ústavnoprávneho výboru, zasadnutie o dvanástej v zasadačke výboru.
Bagačka, Michal, poslanec NR SR (2014-05-14):
Ďakujem. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 25 spoločne s odporúčaním gestorského výboru schváliť.
Susko, Boris, poslanec NR SR (2015-01-28):
Pán predseda, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre ľudské práva a národnostné menšiny. Ďalej, že za gestorský určuje ústavnoprávny výbor s tým, aby výbory prerokovali návrh zákona do 23. apríla 2015 a gestorský výbor do 30. apríla 2015. (Reakcia z pléna.) Pán predseda, citujem z prepisu rozpravy, pán poslanec Lipšic navrhol, aby sporové kódexy civilné išli do výboru pre obranu a bezpečnosť. Sporový je len jeden. Sporové, pozrite si prepis z rozpravy, pán poslanec. (Reakcia z pléna.) Ale hovorili ste o sporových. Prepis z rozpravy hovorí jasne.
Dvořák, Oskar, poslanec NR SR (2023-12-13):
Dobrý deň, dobrý deň, som tu (povedané so smiechom). Ďakujem, ďakujem, ďakujem za slovo. Ja by som chcel reagovať na, na tému nezávislosti RTVS, ktorú spomínal tuto kolega. Pretože my sme tu počuli aj vo vystúpeniach to, že tým, že nebudeme dávať taký vysoký príspevok na RTVS, tak necháme im, necháme ju to dobehnúť si cez, cez vyššie príjmy z reklamy. Ja to považujem za nebezpečné z dvoch pohľadov. Prvý je, a to zrovna aj kolegyňa Kleinert už spomínala, je, že my vlastne budeme robiť z riaditeľa RTVS-ky určitého žobráka alebo obchodníka, ktorý nebude naháňať verejnoprospešný záujem, ale bude naháňať tuto prostriedky z reklamy, aby ich teda získal, aby tá televízia teda mohla mať nejaké väčšie príspevky, väčšie príjmy. Zároveň my to, zároveň my to naopak práveže podľa mňa robíme závislejšiu tú televíziu. Zároveň menej kapacít bude môcť tá televízia potom venovať na to, aby sa mohla venovať skutočne zmysluplným verejnoprávnym témam. Zároveň ja osobne ako divák viem povedať, že jedna, jedna z fíčoviek, prečo ľudia pozerávajú RTVS, je to, že tam nie sú reklamy. A teraz, keď tam začnú byť desať, 15-minútové bloky, alebo ja neviem, ako dlhé bloky, ako to plánujete tuto, páni a dámy, vo vládnej koalícii, tak znižuje sa aj atraktivita tej televízie, tá jej sledovanosť. A ďalšia vec. Hovorilo sa tu aj o tom, že tak teda my ako štátne inštitúcie začneme lepšie využívať informačné rôzne kampane. No tak ja, ja mám čerstvú skúsenosť s ministerstvom zdravotníctva. Sledujem ho dlhšie a ja teda nevidím teda žiadne efektívne kampane ani teraz. A keď hovoríme o tom, že tak aby sme navýšili príjmy RTVS, tak tu vlastne nafúkneme produkciu rôznych kampaní a objednávanie reklamného priestoru zo štátnych inštitúcií. Ja si myslím, že tie štátne inštitúcie momentálne na to dneska nemajú ani kapacitu a často ani vôľu. Ďakujem.
Laššáková, Jana, podpredsedníčka NR SR (2014-06-24):
S reakciou pán poslanec Hlina, nech sa páči.
Hrnčiar, Andrej, podpredseda NR SR (2018-05-28):
Pán poslanec Schlosár.
Laššáková, Jana, podpredsedníčka NR SR (2012-09-13):
Pani poslankyne, no!
Miškov, Juraj, minister hospodárstva a výstavby SR (2010-10-22):
Ja by som len veľmi krátko chcel poďakovať všetkým zúčastneným poslancom v rozprave za predložené pozmeňujúce návrhy. Všetky pozmeňujúce návrhy boli konzultované s ministerstvom hospodárstva a výstavby. Ministerstvo hospodárstva a výstavby súhlasí s predloženými pozmeňujúcimi návrhmi jednotlivých poslancov a... (Reakcie z pléna.) Čo je? Nič. Aha. A teda odporúča poslancom schváliť. Ďakujem.
Laššáková, Jana, podpredsedníčka NR SR (2014-02-05):
Na vystúpenie pani poslankyne s faktickou poznámkou pani poslankyňa Žitňanská. Končím možnosť prihlásiť sa s faktickými poznámkami. Nech sa páči, pani poslankyňa.
Muňko, Dušan, poslanec NR SR (2011-07-06):
Pán predseda výboru, máte pravdu, len v jednej veci musíme si povedať – zákon „štyristošesťdesiat jednička“, tak ako je nastavený, a Sociálna poisťovňa nemôže nič iné robiť, len to, čo je v zákone dané. Čiže spraviť to, čo parlament prijme, podľa toho spraviť vykonávacie predpisy a riešiť. Na jednej strane hovoríte, že nie je to len druhý pilier. Je to, samozrejmá vec, druhý pilier, ktorý je nastavený zle, pretože odvádza sa doňho 9 %. Ale je tu ďalšia vec, ktorú ste nepovedali, že keď štát bude odvádzať za svojich zamestnancov a by spravil serióznu reformu verejnej správy, samosprávy a štátnych podnikov, a kde neodvádza za svojich zamestnancov tú čiastku, ktorú odvádzajú súkromníci. Môžem vás pekne poprosiť? (Reakcia na ruch v rokovacej sále.) Keby odvádzal, tak je to iná suma a v inej situácii by bola Sociálna poisťovňa. Druhá vec, musím povedať, že všetci poslanci, ktorí sme tu, si neuvedomujete vážnosť Sociálnej poisťovne. To nie je to, že som tam bol generálnym riaditeľom, ale Sociálna poisťovňa je jedna veľká banka. Druhá je kríza, ktorá postihla celú Európu alebo celý svet, samozrejme postihla, aj Slovensko. A tie príjmy, ktoré bežne chodili, dnes sa nevymáhali a prakticky nie sú tie príjmy od podnikateľského prostredia také, aké sú. Podnikateľské prostredie špekuluje, akým spôsobom neodvádzať do Sociálnej poisťovne, do zdravotnej poisťovne. Pokiaľ odvody do Sociálnej poisťovne nebudú záväzne a nebudú trestný čin, tak prakticky sa poriadok Sociálnej poisťovne, alebo s vymáhaním, či to bude proste v Sociálnej poisťovni alebo to bude pod inou inštitúciou, bude obrovský problém. Ďakujem.
Danko, Andrej, podpredseda NR SR (2024-01-10):
Pán poslanec Sulík.
Kolíková, Mária, ministerka spravodlivosti SR (2022-02-18):
Ďakujem veľmi pekne. Pán poslanec Fico, naozaj som skôr sa ohlásila. Videli ste ma, že som išla k pánovi predsedovi parlamentu ešte, takže zbytočné sa tu teraz rozčuľovať. Vážený pán predsedajúci, vážené pani poslankyne, vážení páni poslanci, áno, chcem jednoznačne vystúpiť na podporu pána ministra vnútra. Osobitne dnes, keď sa spoločnosť zmieta v nedôvere, že štát je schopný a spôsobilý chrániť hodnoty našej krajiny, osobitne, aby sme mali spravodlivé Slovensko, aby tu zákon platil pre každého. Korupčné kauzy spojené s bývalými vládami prerástli do najvyšších politických špičiek, osobitne opozície, a to SMER-u a HLAS-u. Musia byť tieto kauzy vyšetrené riadne a postavené pred súd. To je jediná cesta, ako sa krajina z toho môže dostať, aby ľudia uverili, že spravodlivosť tu platí a platí pre každého. Minister vnútra má moju plnú dôveru, otvoril ruky polícii. Ak nejaký dôkaz spochybňuje obhajoba, na to je tu súd, aby sa s tým vysporiadal. Ak niekto dnes tvrdí, pán poslanec Susko, že sa súd nevysporadúva s otázkou základnej podstaty trestného stíhania, tak klamete, nie je to pravdou. Samozrejme, že pri otázke väzby sa súd vysporiadava aj s otázkou, či základná podstata trestného stíhania obstojí. Súd je nezávislý a nestranný orgán jednoznačne v rámci deľby moci, sme tu právny štát, jeho rozhodnutia musia byť plne rešpektované orgánmi činnými v trestnom konaní. Chcem jednoznačne vystúpiť na podporu ministra vnútra, pretože v boji proti korupcii ho vnímam ako svoju dvojičku. Mám dôveru v ministra vnútra, že koná v súlade so zákonom a robí kroky, ktoré sú jednoznačne potrebné a účinné v bojení... v boji proti korupcii, a preto je teraz odvolávaný. Súdy môžu vyvodiť iba vtedy trestnú zodpovednosť, ak polícia urobí potrebné kroky a je vznesené obvinenie, ak prokuratúra vznesie obžalobu, inak súd nemôže vyvodiť zodpovednosť voči nikomu a voči ničomu, preto je kľúčové, aby polícia jednoznačne konala účinne a efektívne v boji v týchto najhorších korupčných kauzách. Na ministrovi vnútra jednoznačne oceňujem, že polícia má voľné ruky, že je to možno prvý minister, u ktorého nie je žiadna pochybnosť, že zasahuje do vyšetrovania. Nepýta si inštrukcie, nepýta si informácie z vyšetrovacích spisov. Neexistuje žiaden policajt, ktorý by naznačil, že prekračuje svoje kompetencie. Minister jednoznačne zabezpečuje, aby polícia mala všetky možnosti, aby riadne vyšetrovala všetky korupčné kauzy. Minister Mikulec nastúpil v čase, keď políciu ovládla mafia. A teraz mafia má jednoznačne záujem, aby sa dostala späť na políciu a zamedzila tomu, aby tieto kauzy boli vyšetrené, preto jednoznačne oceňujem jeho prácu a má moju plnú dôveru. Je dôležité, aby sme pokračovali ďalej, aby sme túto krajinu očistili. Ďakujem. (Potlesk.)
R. Madej, poslanec: (2004-03-02):
Ďakujem pekne.
Blaha, Ľuboš, podpredseda NR SR (2024-06-13):
Ďakujem pekne. Pán poslanec Lukša nemá doplňujúcu otázku. Ďalšia otázka je od pána poslanca Jána Mažgúta v tomto znení: „Vážený pán predseda vlády, je Slovensko osamotené v snahe doviesť plyn z Azerbajdžanu, alebo vyvíjajú podobnú aktivitu aj iné európske krajiny?" Nech sa páči, pani podpredsedníčka.
Cigániková, Jana, poslankyňa NR SR (2016-10-26):
Ďakujem pekne. Martin, ja už ani neviem, či toto je doplnenie, možno skôr potvrdenie tvojich slov. Povedal si veľmi, veľmi pádnu formulku „zvýšená potreba regulácie“, ktorú nejakým spôsobom reprezentuje tzv. jasličkový zákon. Ale ja si uvedomujem, že táto potreba regulácie alebo táto regulácia samotná vyplýva v podstate z dobrej veci alebo z dobrého úmyslu. Tam naozaj prišlo k vážnym pochybeniam v konkrétnych prípadoch, len opäť sa deje to, čo sa často; taká hysterická reakcia, čo sa často deje, no tak teraz potrestajme všetkých, dajme, udajme strašne, zadajme strašne, ja neviem, prísne pravidlá pre všetkých rovnako. A zaujímavé je, že tie veci, ktoré sú v jasličkovom zákone, by neznamenali, že by predišli tým situáciám, ktoré sa stali, aj to je zaujímavé, ale dobre, ale okej. Zvýšená potreba regulácie, ktoré v podstate pramení z dobrého úmyslu. A povedal si, no tak tento zákon na ňu reflektuje a nejakým spôsobom dáva možnosť tým zariadeniam stať sa kvalitnejšími, lebo to sú dobré veci napríklad, aby bolo, aby bol kvalifikovaný personál, aby teda bolo menej detí na jednu učiteľku a podobné veci. Fajn, okej, však čím kvalitnejšie zariadenie, dobre. Tento zákon na ne reflektuje, takže vlastne my máme možnosť spraviť dve dobré veci súčasne. Pri jasličkovom zákone budeme sa baviť zvlášť o konkrétnych veciach, čo je dobré a čo dobré nie je, ale niečo z toho určite áno, to som pomenovala. Ale teraz máme šancu zariadiť to, aby zariadenia boli kvalitnejšie a zároveň nemusia to zaplatiť rodičia. Môžu dostať pomoc od sociálnej vlády a od Európskej únie takým spôsobom, že budú súhlasiť s naším návrhom zákona, ktorý naozaj, si myslím, je pre týchto rodičov a aj pre vaše deti a vaše vnúčatá, kolegovci, bude sa vás to naozaj bytostne týkať. Myslím si, že toto je vec, ktorá naozaj je životne dôležitá až doslova. Ďakujem pekne.
Blanár, Juraj, podpredseda NR SR (2020-12-09):
Tak teraz je už pripravený pri rečníckom pulte pán poslanec Tomáš Taraba, udeľujem mu slovo.
Mizík, Stanislav, poslanec NR SR (2016-09-07):
Ďakujem za slovo. Pani Žitňanská aj pán Lipšic, zabudli ste na akési rozdelenie extrémizmu, pretože ten môže byť z rôznych strán rôznofarebný, takže môže byť, či; rozmýšľajte o tom, či nemôže byť extrémizmus pravicový, ľavicový, náboženský, alebo dokonca aj cigánsky, ktorý prevažuje a, ako povedal kolega, spôsobil udalosti v Šarišských Michaľanoch. Ďakujem.
Glváč, Martin, podpredseda NR SR (2018-11-28):
Pán poslanec Dostál.
Pellegrini, Peter, predseda NR SR (2015-05-05):
Ďakujem pekne. O slovo sa hlásil pán navrhovateľ. Pán minister, nech sa páči.
Sulík, Richard, predseda NR SR (2011-02-09):
Prosím, hlasujte, teraz. (Hlasovanie.) Prítomných 149 poslancov, hlasovalo 79 za, 70 sa zdržalo. Schválili  sme  vládny  návrh  novely zákona č. 138/2010 Z. z. o lesnom reprodukčnom materiáli. Pristúpime k hlasovaniu o návrhu uznesenia k návrhu na odvolanie člena Dozornej rady Úradu pre dohľad nad zdravotnou starostlivosťou a na zvolenie nového člena Dozornej rady tohto úradu, tlač 216. Poprosím poslanca Viliama Novotného, aby hlasovanie uviedol.
Z. Kramplová, poslankyňa: (2010-02-04):
Pokiaľ ide o štátnu veterinárnu a potravinársku správu, tu je základný problém, ktorý je. Dobre viete, že sa pripravoval jeden návrh, aby boli zlikvidované regionálne veterinárne správy. Našťastie bol stiahnutý. Celá štátna veterinárna správa potrebuje rekonštrukciu a potrebuje reorganizáciu. Bohužiaľ, nie je možné, aby každý výrobok, ktorý sa objaví v sieti, v obchodoch, bol kontrolovaný veterinárnou správou. Kontroluje sa náhodne. Sú to náhodné kontroly, ktoré robí štátna veterinárna správa. A pokiaľ ide o moje pôsobenie na ministerstve pôdohospodárstva, snažila som sa vždy aj zverejniť informácie, ktoré sa týkali takéhoto charakteru a na internetovej stránke je celý výstražný systém, ktorý je zakomponovaný v rámci celej Európskej únie, kde sa podávajú informácie o potravinách, ktoré sa zachytia vo všetkých štátoch Európskej únie, ktoré sú škodlivé. Vážený pán poslanec Simon, myslím si, že tak, ako ste sa vy usilovali o niektoré veci, usilovala som sa aj ja. Pokiaľ ide o veterinárnu správu, áno, sú tam nedostatky. Ja verím, že v novom volebnom období budú odstránené a bude urobená reorganizácia štátnej veterinárnej správy tak, aby bol jej výkon kvalitnejší a oveľa intenzívnejší. Pán poslanec Jureňa, pokiaľ ide o zemiaky, áno, viackrát som aj ja zistila, že potraviny predávajú zemiaky, ktoré sú kŕmne, a nie konzumné, ale, žiaľ, to je asi na dlhšiu diskusiu. Pán pod... (Vystúpenie prerušené časomerom.)
M. Číž, podpredseda NR SR: (2008-09-04):
Máte slovo, pán minister. Š. Harabin, podpredseda vlády a minister spravodlivosti SR: Pán podpredseda Národnej rady, pán poslanec, ja som vám jasne povedal, že je to výmysel a je to marketingový ťah. Ja sa vám čudujem, pán predseda KDH, že vy ste naskočili na tento exhibicionizmus pána Lipšica. Vidíte, že všetko sa uberá smerom, že jasne vychádza najavo klamstvo, lož a podvod, a preto pán Lipšic potrebuje niečo vymyslieť, ale však u pána Lipšica to nie je nič nové, pán predseda. Však ako vy nie ste naučený, že aj o vašu stoličku vás chce pripraviť? A ešte mu naskočíte na takúto vec? Nehnevajte sa. Ďakujem.
P. Paška, predseda NR SR: (2008-07-03):
(Hlasovanie.) 125 prítomných, 74 za, 29 proti, 13 sa zdržalo, 9 nehlasovali. Konštatujem, že budeme rokovať o bode návrh na odvolanie poslanca Pavla Minárika z funkcie predsedu výboru, ktorý máte pod tlačou 685, aj po 19.00 hodine, ak to bude nevyhnutné. Dámy a páni, dovoľte ešte, aby som vás informoval o tom, že ma pán poslanec Micheľ informoval o tom, že vystupuje z Klubu SDKÚ – DS. (Potlesk.) Ako dôvody uviedol: protieurópske stanoviská a neschválenie Lisabonskej zmluvy a nespokojnosť s protidemokratickým postupom proti členom strany, ktorí vyjadrujú svoj názor. (Potlesk.) Ďakujem pekne.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme. (Hlasovanie.) Prítomných 139 poslancov, za 1, proti 46, zdržalo sa 92 poslancov. Návrh sme neschválili. Bod 17.
Hrnčiar, Andrej, podpredseda NR SR (2018-05-10):
Pán poslanec Jakab, kľud v rokovacej sále vás poprosím.
V. Veteška, podpredseda NR SR: (2006-02-24):
D. Štrofová, poslankyňa: Nie, vyrušuje ma váš exminister, takže dovolím si požiadať ešte raz o čas, lebo uteká mi.
Grendel, Gábor, podpredseda NR SR (2020-11-24):
Ďakujem pekne. Prerušujem rokovanie o tomto bode programu. Ďalším bodom je prvé čítanie o návrhu poslanca Patricka Linharta na vydanie zákona, ktorým sa mení a dopĺňa zákon č. 152/1995 Z. z. o potravinách v znení neskorších predpisov. Pána poslanca však nevidím v sále, takže stráca poradie jeho návrh. Ďalším bodom je takisto prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov v znení neskorších predpisov. Návrh zákona má parlamentnú tlač 279, návrh na jeho pridelenie na prerokovanie výborom je v rozhodnutí č. 277. Dávam slovo pani poslankyni Anne Miernej, aby za skupinu poslancov návrh zákona uviedla. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 279.]
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 110, 33 poslancov sa zdržalo hlasovania. Konštatujem, že návrh sme odsúhlasili. Pristúpime teraz k hlasovaniu o prvom čítaní o návrhu skupiny poslancov na vydanie zákona, ktorým sa mení a dopĺňa živnostenský zákon, tlač 316. Pán poslanec Sloboda, nech sa páči, ako spravodajca máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 316.]
Martinák, Ľuboš, poslanec NR SR (2019-06-19):
Ďakujem za slovo. Pani poslankyňa Zemanová, mňa zarazilo pri týchto vysoko odborných témach, ktoré sa týkajú všetkých nás, lebo lesy a životné prostredie spolu súvisia, ma prekvapilo vaše vyslovene politické stanovisko, s ktorým ste operovali zhruba prvých desať minút. V ďalšom, čo ma veľmi prekvapilo, a to v negatívnom slova zmysle, je vaše konštatovanie ohľadom poslaneckého prieskumu, ktorý sa uskutočnil v týchto chránených lokalitách. Ja som síce sa nezúčastnil poslaneckého prieskumu, ale mám tu záznam z poslaneckého prieskumu, zápis. Vy ste jednoducho konštatovali, že nedošlo tam k zhode, jedno, druhé, piate. Bolo to z vašej strany vedené, dovolím si tvrdiť, veľmi účelovo. A ja ako lesník zhruba s tridsaťročnou lesníckou praxou si dovolím tvrdiť podľa tohto zápisu, že to bolo veľmi účelné, nie účelové, ale účelné stretnutie, kde zástupcovia jednak ministerstva pôdohospodárstva a rozvoja vidieka, ako aj zástupcovia, čo sa týka ministerstva životného prostredia, dali svoje návrhy k jednotlivým spôsobom obhospodarovania, bez zásahovosti, porovnávali tam, kde boli zásahy a treba si vybrať z toho tú zlatú strednú cestu, kde ja verím, že aj to východisko sa nájde. V ďalšom ste kritizovali, že tu nie sú žiadne termíny, lehoty a tak ďalej. Neviem, či ste to čítali alebo nie, ale napríklad náhodnú ťažbu, kde vznikne holina na 0,30 hektárov, môže povoliť organizácia ochrany prírody... (Prerušenie vystúpenia časomerom.)
Senko, Ján, poslanec NR SR (2018-10-23):
Vážený pán predsedajúci, v rozprave vystúpili traja páni poslanci. Ja som v rámci nej podal jeden pozmeňujúci návrh. Teraz dajte, pán predsedajúci, hlasovať o bode 1 zo spoločnej správy s odporúčaním gestorského výboru schváliť.
Bugár, Béla, podpredseda NR SR (2019-01-31):
Ďalej v rozprave vystúpi pán poslanec Grendel, nech sa páči.
Somogyi, Szilárd, poslanec NR SR (2010-12-15):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený poslanecký návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a Výboru Národnej rady pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory poslanecký návrh zákona prerokujú v termíne do 27. januára 2011 a v gestorskom výbore do 31. januára 2011.
Pellegrini, Peter, predseda NR SR (2015-05-13):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 139 poslancov, za hlasovalo 88, zdržalo sa 51. Návrh sme schválili. Sme v treťom čítaní . Otváram rozpravu v rámci tretieho čítania. Pýtam sa, či sa niekto hlási do rozpravy. Nie je tomu tak. Vyhlasujem rozpravu za skončenú. Pán spravodajca.